736 LESŐ HARCSA. 



középre esik ; a hónaljúszószárny legyezőszerű, első sugara igen vas- 

 kos csontsugár ; az alsósörényúszó a hugygyótól a kormányúszóig ér 

 s annak alsó szárnyfelével összefügg; de határa megkülönböztethető; 

 a kormányúszó elkerekített. 



Az egész test héj nélkül való, igen nyálkás és síkos ; az oldalvonal 

 az alsósörényúszó kezdetéig világosan kivehető. 



Szín szerint a fejtető, a hát és az úszók széle kékesfekete, néha 

 zöldesbe átmenő ; az oldalak zöldesfeketék, a has felé világosodok és 

 olajzöld foltokkal felhősen márványozottak ; a has kékesfehér, felhő- 

 zött ; a szemcsillag halaványsárga, a bogár körűi keskeny, arany kari- 

 kával, különben sötéten pontozott. 



Ivik : májusban, júniusban, néha júliusig is. 



Fogása : szigony, fenékhorog, háló, és külön a kuttyogató. 



A leső harcsa a viza után vizeink legnagyobbra növekedő hala; 

 szereti a csendes, mély, iszapos és gyökeres fenekű vizet. A halak 

 között igazi útonálló, még pedig ép oly kegyetlen, mint ravasz; gyö- 

 kerek között, uszadékok mögött meglapulva lesi a prédáját; álnok 

 játékot űz ostoros bajuszával, hogy a buta hallal férget gyaníttasson 

 benne s így magához csalhassa. Neki minden jó, a mi él és mozog s 

 a természethistória súlyosan vádolja is, mert gyomrában nemcsak 

 uszkárkutyát, hanem gyermekcsontot is talált. Ám rettentő rablóter- 

 mészetének ő is megadja az árát, mert vak mohóságában csak akkor 

 tér észre, mikor késő, mikor t. i. a kuttyogató horgán rajtavesztett. 



Az ^o kilós harcsa nálunk még ma sem ritkaság; a 200 kilóst 

 azonban már meg lehet bámulni. 



Húsa kövér, nem éppen jóízű; de bizonyos arányig a tökéletes 

 magyar halászlé tartozéka s azért keresett piaczi czikk. 



Elterjedése: Heckel a Balatonból, Drávából, Szamos- és Maros- 

 ból említi ; Petényi feljegyzi a Duna, Körös, Tisza, Vág — Tor- 

 nóczig — és Mura vizét ; részemről hozzá adhatom a Berettyó, Bódva, 

 Borzsa, Fertő, Ipoly, Kraszna, Küküllő — Bögözig — , Latorcza, Olt, 

 Rába, Sajó, Szernye, Zagyva vizeket is. 



